সৃষ্টিকর্তা
সৃষ্টিকর্তা একটি বাংলা শব্দ (, - আল খালিক); যিনি সৃষ্টি করেন তাকেইই সৃষ্টিকর্তা বলা হয়। বিভিন্ন ধর্মের বিশ্বাসীরা যে মহান অস্তিত্ব সময়, স্থান, জীব, মহাকাশসহ সকল কিছু সৃষ্টি করেছেন তাকে সৃষ্টিকর্তা বা স্র্রষ্টা নামে সম্বোধন করে। বিশ্বাসীরা এই মহাবিশ্বের জীব ও জড় সমস্ত কিছুর সৃষ্টিকর্তা ও নিয়ন্ত্রক আছে বলে বিশ্বাস করে; এদেরকে আস্তিক বলা হয়। আবার অনেকে সৃষ্টিকর্তার অস্তিত্বকে অস্বীকার করে, তাদের বলা হয় নাস্তিক।
সৃষ্টিকর্তা একটি অধিক ব্যবহৃত বাংলা শব্দ যা মুলত বিধাতা,ভগবান, ঈশ্বর, ইলাহি, আল্লাহ প্রভৃতি বোঝাতে ব্যবহার করা হয়ে থাকে। ভাবা হয়, তিনি জাগতিক ক্ষমতার সর্বোচ্চ অবস্থানে অবস্থানকারী কোন অস্তিত্ব।
নরকের সমস্যা
ধর্মীয় গ্রন্থগুলো অনুসারে মহান ন্যায়শাসক, দয়ালু ও সর্বশ্রেষ্ঠ বিচারক ঈশ্বর নরক তৈরী করেছেন পাপীদের শাস্তি দেবার জন্য। নরকের সমস্যা নামক শব্দগুচ্ছ দ্বারা এই নরকের অস্তিত্বের বিপক্ষে যে নৈতিগত সমস্যা আছে, তা বুঝানো হয়। । ঈশ্বরের বিচারের মানদণ্ডে যে সমস্ত আত্মা উত্তীর্ণ হতে পারে নি, মৃত্যুর পর তাদের স্থান এই নরকে হয়, এখান থেকে পালাবার তার কোনো পথ থাকে না।